Euonymus

Euonymus est genus plantarum florentium lignearum familiae Celastracearum. Circa 147 species nunc notae sunr.

Descriptio

Euonymi sunt arbores humiliores vel frutices, deciduae vel sempervirentes, cum foliis levibus oppositis, floribus parvis pallidis, virescentibus vel fuscis. Flores quaterni vel quini in inflorescentias corymbosas vel racemosas congesti sunt. Fructus euonymorum sunt capsulae coriaceae; maturi colores varios lucidos habent.

Habitatio

In subsilva silvarum frondosarum vel mixtarum zonae temperatae vel subtropicae euonymi crescunt.

De nomine

"Euonymus" ut nomen plantae Graece feminini generis est, et Latine diu fuit, ut adiectiva cum eo formam femininam acciperent (e.g., Euonymus europaea etc.); anno 2006 in  forma masculina statuta est.

Formae Evonymus, Evonimus nonnunquam in libris botanicis vetustioribus inveniri possunt.

Nexus externi


Categoria:Genera plantarum
Categoria:Taxa Linnaei